ભારે વરસાદના પગલે દહેગામ પંથકની સરકારી અને ખાનગી શાળાઓમાં વિદ્યાર્થીઓની હાજરી પાંખી જોવા મળી હતી. સવારે વરસાદના પગલે માર્ગો ઉપર પાણી ભરાઇ જવાના કારણે મોટાભગના વાલીઓએ તેમના સંતાનોને સ્કૂલમાં મોકલ્યાં ન હતાં. આ ઉપરાંત ગ્રામ્ય વિસ્તારની અનેક સરકારી શાળાઓની દશા ખરાબ હોવાના કારણે પાણી પડતુ હોઇ વાલીઓએ બાળકોને શાળામાં જવા દીધા ન હતાં. તેના કારણે સ્કૂલોમાં બાળકોની તો ક્યાંક સ્ટાફની હાજરી પણ નહિવત જોવા મળી હતી. લેન્ડલાઇ ટેલીફોન ઠપ થઇ જવાની ફરિયદો પણ ઉઠી હતી.